हेरिटेज वॉक का आयोजन आज
उज्जैन | हेरिटेज वॉक (पुरातन उज्जैन का भ्रमण पथ) का आयोजन रविवार सुबह 8 बजे कोठी पैलेस से होगा। सिंहस्थ-2016 के तथा उज्जैन के धार्मिक पुरातात्विक, सांस्कृतिक महत्व के प्रचार-प्रसार तथा यहां के नागरिकों को उज्जैन की धरोहर के प्रति जागरूक करने के लिए जिला प्रशासन व उज्जैन पर्यटन संवर्धन परिषद द्वारा सिंहस्थ हेरिटेज वॉक का आयोजन किया जा रहा है।
परियोजना अधिकारी शहरी विकास अभिकरण भविष्य खोबरागड़े ने बताया हेरिटेज वॉक में व्यक्ति साइकिल से दो ग्रुप में अलग-अलग रूट पर जाएंगे। पहले रूट में कोठी से बालोद्यान, इस्कॉन मंदिर होकर तारामंडल पहुंचेंगे। दूसरे रूट में कोठी से बालोद्यान, शहीद पार्क होकर वेधशाला पहुंचेंगे। हेरिटेज वॉक के इच्छुक व्यक्ति को स्वयं की साइकिल लाना होगी। वॉक में कलेक्टर कवींद्र कियावत, पर्यटक, बच्चे व अन्य अधिकारी शामिल होंगे। रूपांतरण संस्था के स्वयंसेवक कार्यक्रम के सहयोगी होंगे। शिक्षा विभाग व पर्यटन विकास परिषद इस वॉक में समन्वय की भूमिका में होगी।
बृहस्पति भवन में 29 को आधार शिविर
उज्जैन | बृहस्पति भवन में 29 दिसंबर को आधार पंजीयन के लिए शिविर का आयोजित किया जाएगा। सुबह 10.30 बजे से शाम 6 बजे तक आयोजित शिविर में 0 से 5 वर्ष तक के बच्चों का भी आधार पंजीयन किया जाएगा, जिसमें नागरिक अपना पंजीयन करा सकते हैं।
mag_Deva awa_Deva hin_Deva hin_Deva hin_Deva